text: Vallsgenera potencia el viver d'empreses | actualTarragona
  Home Noticies de Smartcity Vallsgenera potencia el viver d'empreses
  L'Institut Municipal de Desenvolupament Local "Vallsgenera" ha establert el Viver d'Empreses i el programa pilot d'Aprenentatge a la Professionalització com a noves línies estratègiques que s'impulsaran enguany mateix i que s'afegiran amb més força a les iniciatives que ja es desenvolupen de formació, suport a les empreses, captació d'inversions, emprenedoria, foment de l'ocupació i lluita contra l'atur
  Vallsgenera vol potenciar el Viver o Centre d'Iniciatives Empresarials com un espai central en les polítiques de foment de l'emprenedoria, definint servei per incrementar activitat
  El Centre d'Iniciatives Empresarials de Valls es va crear l'any 1998 amb l'objectiu de facilitar l'arrencada de noves empreses d'emprenedors que vulguin autoocupar-se, professionals que pensin independitzar-se o joves universitaris o tècnics que desitgin iniciar una activitat, entre d'altres col·lectius. Des del CIE es faciliten a les noves empreses espais a baix cost per un temps, amb serveis logístics comuns com neteja, sala de reunions, manteniment i internet. Les modalitats d'espais van de despatxos de 16 a 24 m2 o bé tallers per activitats industrials d'entre 90 i 180 m2.